सो अवसरमा राष्ट्रपति यादवले दलहरुले चाँडै सहमति गछौं भनेपनि छलफल र सम्वादलाई निरन्तरता नदिएका कारण देश लामो समयसम्म संवैधानिक संकटमा चल्ने अवस्था आएको बताउनुभएको थियो । चारदलका शीर्ष नेताहरुसंग राष्ट्रपति यादवले लामो समय मुलुकलाई अध्यादेशबाट चलाउन नसकिने बताउनुभएको थियो । सरकारले वधाअड्काउ फुकाउने समेतका अध्यादेश पठाएको प्रति लक्षित गर्दै उहाँले पहिले मेरो बाधा अड्काउ फुकाउनुस् अनि पछि म तपाईंहरुको बाधा अड्काउ फुकाउँला भन्नुभएको थियो ।
